CONTRA-IN FOS 

_ Butlletí Setmanal de Contra-lnformació _ 

N úmero 482. Setmana del 19 al 25 de setembre de 2007 

A Xile l'Ude setembre és un dia de lluita contra el terrorisme d'estat, en protesta per alçament militar de Pinochet. Enguany, més de 40 policies ferits durant els enfrontaments i més de 300 persones detingudes. 


Repressió alsmovimbmtssocals 


La crema d'una fotografia dels reis durant la concentració desencadena la investigació 

La visita del Rei a Girona acaba a l'Audiència i 
amb trenta furgones dels mossos a la plaça del Vi 

Indignació i rebuig popular davant l'exagerat dispositiu dels mossos d'esquadra 

en la concentració contra la investigació a l'Audiència i per la llibertat d'expressió 


0 KUPACIÓ I CENTRES SOCIALS 


Una nova okupació a Mollerussa 

La casa és propietat de la Comunitat de Regants del Canal 

d'Urgell i estava abandonada des dels anvs'70 


Girona.- El conjunt de l'Esquerra 
Independentista de Girona havia convocat 
una concentració dijous 13a la plaça de l’a¬ 
juntament en rebuig a la visita del rei borbó 
per inaugurar el nou parc tecnològic de la 
Universitat. Diversos centenars de person¬ 
es van participar a la protesta envoltada 
d'un nombrós cordó policial dels mossos 
d'esquadra. Es van cridar consignes contra 
la monarquia borbònica í es va llegir un 
manifest conjunt de la CUP, El Forn, JAG, 
Endavant, Maulets, PSAN, M DT, COS i SEPC. 

La crema mediàtica d'una fotografia i 
l'Audiència Nacional 

Un cop llegit el manifest, totes les cameres 
van enfocar cap a la crema amb una 
antorxa d’una foto del matrimoni borbó. 
Posteriorment, la concentració es va con¬ 
vertir en manifestació que atravessant el 
centre de la ciutat, es va dirigir fins a un 
dels ponts que dóna accés al Pabelló de 
Fontajau, on aquells moments el rei pre¬ 
sidia un sopar amb empresaris gironins. La 
manifestació va topar-se amb diverses uni¬ 
tats d'antiavalots que van barrar el pas pel 
pont. 

L'endemà, la fiscalia de l'Audiència 
Nacional anunciava l'obertura d'una investi - 
gació sobre la protesta i exigia a la 
Conselleria d'Interior tota la informació 
necessària per trobar als responsables de la 
crema de la fotografia ja que podria incór¬ 
rer en un delicte «d'injúries greus». 


La presa de la plaça del Vi 
Els grups convocants de la manifestació, a 
través d'Alerta Solidària, van convocar una 
concentració per dissabte 15 a la tarda a la 
plaça del Vi. Al marge de la convocatòria, 
van emetre un comunicat en què denunci¬ 
aven la investigació de l'audiència perquè 
atemptava directament contra «un acte de 
resistència civil». Alhora també incidien en 
la dinàmica repressiva organitzada al 
voltant de la visita del rei, que ja s’havia ini¬ 
ciat m de setembre al vespre quan dues 
persones havien estat identificades i inter¬ 
rogades il·legalment, al mig del carrer, per 
agents de paisà dels mossos d'esquadra. 


La sorpresa de tots els grups va ser quan, a 
l'arribar a la plaça, se la van trobar presa 
per trenta furgones d'antiavalots dels 
mossos d’esquadra. En un primer moment, 
els mossos no hi van permetre l'accés, tot i 
que finalment la pressió de la concentració 
més la suma espontània de molts veïns 
indignats amb el dispositiu, va fer trencar el 
cordó. La port esta es va acabar amb la lec¬ 
tura d'un comunicat carregant contra la 
visita del rei i la repressió policial dels 
mossos d'esquadra, alhora que fent un crit 
per la llibertat d'expressió. 

M és informació: www.elsud.org 

Alerta Solidària + Contra-lnfos 18/ 9/ 07 


M ollerussa/ Pla d’Urgell.- Un grup de 
joves, de Mollerussa Llibertària, van okupar 
el passat dia 15 d'agost una casa a la ciutat 
de Mollerussa. Els joves de Mollerussa 
Llibertària van okupar una casa propietat 
de la Comunitat de Regants del Canal 
d’Urgell abandonada des dels anys 70. La 
casa està situada a la sortida de 
Mollerussa, al costat el canal,formant part 
del terme de Golmés. Al dia següent, els 
joves van rebre la visita d'una persona que 
deia venir en nom de la Comunitat de 
Regants del Canal d'Urgell. El dia 17 dues 
patrulles dels mossos d’esquadra van iden- 


Escós/ Pallars Sobirà.- La gent que des de fa 
més d'un any i mig va okupar La Forestal, ha 
rebut aquesta setmana una ordre de desal¬ 
lotjament administratiu en el que els dona 
com a últim dia per abandonar la casa el 
proper dimarts 25 de setembre. La Forestal 
és propietat de la Generalitat, i l’encarregat 
de gestionar l’espai, i per tant responsable 
del seu abandonament, és Medi Ambient i 
Habitatge. Per tal d'intimidar els mateixos 
forestal van passar la setmana passada per la 
casa i aprofitant un moment en que no hi 
havia nigú, van deixar anar els cavalls i d'al¬ 
tres animals que viuen a la finca, provocant 
diversos desperfectes, tant els animals com 


tificar 7 dels okupants sembla ser que per 
la intenció de la Comunitat de Regants de 
denunciar l'okupació per via judicial. Els 
joves manifesten que fa més d'un any que 
busquen un espai. El van demanar a 
l'Ajuntament, han buscat espais de lloguer i 
van intentar contactar amb la Comunitat 
de Regants. Davant les dificultats de trobar 
un lloc on dur a terme les seves activitats 
van decidir okupar aquest espai, amb gaire¬ 
bé 40 anys d’abandó, per rehabilitar-lo i 
dur-hi a terme activitats diverses. 

Mollerussa Llibertària 
+Contra-lnfos 18/ 9/ 07 


els forestals. Des de la Generalitat es vol 
acabar amb aquest projecte d'autogestió 
d'una manera alegal, ja que l'ordre parla de 
desallotjament administratiu, evitant així 
haver de denunciar les persones que 
defensen aquest projecte i evitar anar a judi¬ 
ci on podrien veure's perjudicats. Des de La 
Forestal han convocat per dissabte 22 de 
setembre una concentració de protesta a 
Sort i desprès una acampada davant La 
Forestal fins dimarts 25. Per arribar a La 
Forestal heu d'agafar la N-260 direcció Sort 
i desviar-vos direcció Baró per finalment 
arribar a Escós. 

La Forestal -FContra-Infos 18/9/07 


Judici civil al 
local expropiat 
La M uerte 

L'espai va ser alliberat 

ara fa cinc anvs 

Barcelona.- El local expropiat "La M uerte”, 
siuat al n e 31del carrer Congost, a la Vila de 
Gràcia, vol ser desallojat pels seus propi¬ 
etaris que, un cop van rebre per herència 
aquesta casa reclamen allò que la llei els hi 
otorga. La M uerte va ser expropiada ara fa 
cinc anys, i durant aquest temps ha fun¬ 
cionat de forma autònoma i autogestiona- 
da. Des de l’assemblea de La M uerte volen 
denunciar la hipocresia dels seus amos, que 
a més de tenir abandonada la finca durant 
un munt d'anys també diuen que l'inmoble 
ha sofert destrosses i desperfectes. En el 
comunicat es recorda als propietaris que 
aquesta finca es trobava en total desús i en 
un estat deplorable. Després de molts anys 
de treball aquest espai dóna i ha donat 
cabuda a molts projectes i inquietuts de 
persones del barri i a infinitat de projectes 
socials (menjadors i sopadors vegan diaris, 
xerrades i projeccions de vídeo, tallers de 
combinació d'aliments, tallers de plantes 
curatives, de costura, massatges, teràpies 
anti-psiquiatria, música independent, bib¬ 
lioteca, distribuidores, solidaritat amb com¬ 
panys i companyes repressaliades, etc.) i tot 
això sense cap tipus d’ànim de lucre. 
Després d'un procés penal desestimat per 
un jutge, ara toca el judici per la via civil. Els 
propietaris reclamen que la finca quedi 
buida en 5 dies un cop celebrat el judici, que 
es celebrarà el dia 20 de Setembre a les 10 
del matí als jutjats de Via Laietana. 

Assemblea de La M uerte 
+Contra-lnfosl8/ 9/ 07 



Dijous 20 de setembre - ]0h jutjat civil devia laientana <M >jaum e i 

Judici civil contra La M uerte 


Ordre de desallotjament el 
proper 25 per La Forestal d'Escós 




















L'Ajuntament de Sabadell grava les 
protestes il·legalment 


Sabadell/ Vallès Occidental.- Els fets en 
qüestió van succeir el passat dilluns 23de juli¬ 
ol quan es va localitzar a un individuo amb 
una camera en una finestra de l'Ajuntament 
enregistrant unaconcentracióenfavor d’unes 
Festes Majors Populars i participatives. 
Després que l'Ajuntament de Sabadell 
Imposés unes condicions lamentables a la 
Comissió de Festes Populars de Sabadell, que 
han provocat que enguany hagi hagut de sus¬ 
pendre una part important dels actes previs¬ 
tos, com les ja tradicionals Barraques, aques¬ 
ta comissió va convocar una concentració de 
protesta davant l'Ajuntament de Sabadell 
coincidint amb l’últim ple de juliol, el dime 
eres 25 de juliol. 

Durant la concentració es va poder veure 
com un individuo enregistrava la concen¬ 
tració amb una vídeo-càmera i fins hi tot se’l 
va poder fotografiar. Sembla que aquesta és 
una pràctica habitual per part de 
l'Ajuntament de Sabadell en totes les concen¬ 
tracions de protesta que es realitzen a la ciu¬ 
tat, segons denuncien altres col·lectius que 
també asseguren haver estat gravats en d’al¬ 


tres ocasions. Les gravacions en qüestió en 
cap cas es realitzen amb l'objectiu de captar 
qualsevol possible conducta delíctiva, com 
segurament argumentarà l'Ajuntament, ja que 
l'edifici municipal ja disposa de com a mínim 
4 càmeres de seguretat que enregistren per¬ 
manentment. Així doncs, l'objectiu d'aquests 
enregistraments il·legals sembla ser que és el 
d’identificar tots el ciutadans i ciutadanes 
que puguin participar en actes de protesta a 
la ciutat per prendre posteriorment 
represàlies contra ells. El fet de prendre 
represàlies contra les persones i col·lectius 
que discrepen respecte les propostes munic¬ 
ipals és una forma d'actuar habitual per part 
de l’Ajuntament de Sabadell, a tall d'exemple 
podem recordar l’episodi del bar Bemba, on 
els regidors Paco Bustos i Josep Ayuso van 
dirigir a peu de carrer la policia municipal 
contra diversos joves de la ciutat (aquests 
regidors actualment s'enfronten a una 
demanda penal per aquests fets), o el cas del 
noi de 14 anys que va ser detingut i maltractat 
per enganxar un adhesiu contra l’alcalde. 

Alerta Solidària -t-Contra-Infos 18/ 9/ 07 


IMRJNÍTAT POUCIAL 


Agressió policial a Tossa de M ar 


Tossa deMar / La Selva.- El passat divendres 31 
d’agost a la matinada dos policies locals de 
Tossa de Mar van agredir i tractar com a ani¬ 
mals a tres persones que marxaven cap a 
casa tranquilament (cops de puny, empentes, 
intents d'asfíxia, etc). Dos d’aquestes person¬ 
es van ser detingudes durant gairebé 18 hores 
I emmanillades per darrera l'esquena durant 
cinc hores. Aquesta no és la primera vegada 
que policies de Tossa agredeixen de forma 
indiscriminada a joves que no viuen al poble. 
En un mes, s'han presentat quatres denúncies 
per agressió contra aquests policies merce¬ 
naris i l'Ajuntament no ha mogut ni un dit fins 
que familiars i amics dels afectats van organ¬ 
itzar un acte de protesta davant les 
dependències policials el diumenge 2 de 
setembre. Va ser arran d'aquesta cassolada 
en la què hi van participar un centenar de 
persones per exigir la fi de la repressió poli¬ 
cial al poble que l'Ajuntament no ha tingut 
més remei que assumir la situació i superar la 
postura de "aquí no passa res”. El regidor de 
governació del poble va convocar una reunió 


amb els agredits per "intentar aclarir els fets". 
Ara bé, la protesta va enrabiar tant als qui 
maneguen i desmaneguen dins el consistori 
tossenc (CiU), que en aquesta reunió es van 
preocupar més de la possibilitat que 
l'Ajuntament hagi d'afrontar una nova mani¬ 
festació que no pas de l'evidència de tenir 
policies corruptes i violents sota el seu 
paraigua. Abans de prendre una decisió 
esperaran el veredicte del jutge, diuen. 

Les tres persones agredides estan acusades 
d'atemptat contra l'autoritat, amenaces, 
resistència i desordre públic. El jutge ja ha 
rebaixat els càrrecs i ara la sentència es 
decidirà en un judici de faltes. 

Si poguéssim confiar en la justícia esper¬ 
aríem que aquests dos policies es quedessin 
sense feina. Ara, cal ser realistes i desitjar que 
la denúncia de les persones afectades 
serveixi per conscienciar sobre com actua 
avui dia la policia i per donar forces als qui 
han decidit que cal seguir lluitant contra els 
opressors. 

Contra-lnfos 18/ 9/ 07 


Denúncia contra l'Ajuntament de 
Berga per 22 multes «cíviques» 


Col·lectius i contrainformació 


Barcelona.- El matí del 17 de setembre, a 
Barcelona es va presentar el contenciós 
administratiu per les multes derivades de 
l'aplicació de l'Ordenança de Civisme de 
Berga a vint-i-dues persones de les que 
estaven presents als actes culturals i reivin¬ 


dicatius de la plaça de les Fonts el dia 30 de 
setembre de 2006. 

Més informació a: 
www.berguedallibertari.org 

Ateneu Anarquista Columna Terra i 
Llibertat +Contra-lnfos 18/9/07 


Judici per les detencions del 
«Queeruption 8 Karcelona» 


Barcelona.- Durant la primera setmana de 
Juny del 2005 va tenir lloc a L'Hospitalet de 
Llobregat “Queeruption 8 Karcelona", troba¬ 
da autogestionada i internacional de queers 
radicals. Una de les moltes iniciatives que 
van sorgir fou la de fer una manifestació 
lúdic-festiva i reivindicativa pel Gayxample. 
Un cop desconvocada la manifestació, 9 
persones van ser agredides i detingudes 
aleatòriament per un grup de secretes que 
va irrompre violentmente a la plaça. Cinc 
dels nou detinguts van presentar denúncies 
per lestortures i maltractaments rebuts a la 
comissaria, que va ser arxivada dues veg¬ 
ades pel jutge fins que es va enviar a 
l’Audiència Provincial, la qual va ordenar 
una investigació dels fets, però a la citació 
judicial on havien de declarar els policies 


denunciats no van aparèixer els directa 
ment imputats, i finalment una vegada més 
es va arxivar la denúncia. Després de quedar 
la policia impune dels delictes de maltrac¬ 
taments i tortura que van cometre, ara 
mateix aquestes nou persones han de fer 
front a un judici que probablement es real¬ 
itzarà el proper 25 de setembre al jutjat de 
lo penal n ? 3 de Barcelona. Es va notificar la 
data a les seves advocades a finals d’agost, 
sabent que molts estan de vacances i no 
treballen a l’agost així que han tingut molt 
poc temps per a preparar la defensa d'un 
judici, que en el pitjor dels casos compor¬ 
taria l’ingrés a la presó i un total de 80.000 
euros 

,M és info: asambleaqueerbcn@no-log.org 
Queeruption +Contra-lnfos 18/ 9/ 07 


Dissabte 22 de setembre - ]8harc de triomf- <M>Arc de triomf 

M arxa ciclista pel decreixement 


Dissabte29 de setembre - 17h plaça universitat - <M >Universitat 

La repressió no ens tallarà les ales II 


judici de Ramoncín a alasbarricadas 


Madrid.- La setmana passada va tenir lloc al 
Jutjat n s 44 de Madrid el judici per la deman¬ 
da que va interposar el cantant Ramoncín al 
portal web alasbarricadas.org davant uns 
comentaris anònims publicats en aquesta 
web. Des de alasbarricadas.org consideren 
aquesta demanda com «part d’una estratègia 
global que manté la SGAE per a sentar prece¬ 
dent, i així fer-se amb el control de con¬ 
tinguts a Internet.». Aquesta afirmació està 
motivada en el fet que sigui la SGAE, des del 
seu gabinet jurídic, qui inicia els tràmits del 
procés, encara que després canvien d'estratè¬ 
gia i aquest es planteja com un assumpte per¬ 


sonal del seu recent ex-directiu: José Ramón 
Julio Màrquez Martínez, alies "Ramoncín". Al 
mateix temps, segons alasbarrikadas.org, 
només l’afany de sentar un precedent "pot 
explicar la bateria de demandes que ha inici¬ 
at l'SGAE, contra diferents pàgines web, En el 
cas de alasbarricadas.org, en tot moment ha 
anat a la recerca d'una sentència condem¬ 
natòria dels responsables de la web, En aque¬ 
st sentit, alasbarricades considera que s'està 
utilitzant aquest i altres casos per a forçar 
l’aprovació, per altra via, de la llei sobre el 
control de continguts i pàgines web. 

alasbarricadas +Contra-lnfos 18/ 9/ 07. 


Butlletí setmanal 

Gontra-Infos 


Tel: 93.530.68.76 

Correu electrònic: 
«zitzania@sindominio.net» 


Ordenança in cívica 


M és de 500 ciclistes contra la 
normativa de l'Ajuntament 

Barcelona.- Més de 500 ciclistes es van concentrarà la plaça Sant Jaume el dissabte 15 per 
protestar contra la normativa ciclista de l'ajuntament que va entrar en vigor dilluns 17. La 
convocatòria era realitzada pel col·lectiu Amics de la Bici. Es va realitzar una marxa pels car¬ 
rers que anava tallant el trànsit. Es va baixar per Via Laietana fins arribar a la barceloneta, i 
el que sembalava que seria un passeig turístic es va convertir en una gran massa crítica que 
va tallar de nou Via Laietana, Gran Via, Aragó, Plaça Espanya. Més info: 
www.prouespeculacio.biciosxs.org L@s Bicios@sContra-lnfos 18/ 9/ 07 


Divendres 21 de setembre - 17h parc folch i torres - <M>St Antoni 

El CSO Ruïna Amàlia surt al carrer 


A PARTIR D'ARA I QUALSEVOL DIA. - CASES BARATES DE BON PASTOR 

Alerta al desallotjament de veïnat 


De J5h a 20h a Ruïna Amàlia - cl Reina Amàlia Ubis <M >Paral·lel 

Oficina d'O kupació tots els dijous 


^L'oratge de la setmana vinent 


Dimecres 19 

Dijous 20 

Divendres 21 

Dissabte 22 

Diumenge 23 

Dilluns 24 

Dimarts 25 

Les temperatures xafogoses dels últims dies deixaran pas a un ambient més fresc, però amb predomini gen¬ 
eral del sol fins el cap de setmnana. Una àrea de tempestes podria provocar ruixats a partir de dissabte entre 
Catalunya i el País Valencià. S’haurà de seguir l’evolució dels propers dies. 















































